Seweweekspoort

Seweweekspoort lê op die R323-streeksroete, ’n verbindingspad tussen die N1 by Laingsburg in die Koup en die R62-provinsiale roete naby Calitzdorp en Ladismith in die Klein-Karoo. 

Roete
Die pad gaan by die voormalige sendingstasie Amaliënstein noordwaarts deur ’n poort van 17 km wat deur die Seweweekspoortrivier (ook Huisrivier genoem) in die Klein-Swartberge gevorm is. Op 1 018 m bereik die poort sy hoogste punt. Die maksimumhelling is 1:14. Die pad steek die loop van hierdie westelike tak van die Gamkarivier 30 keer oor. Daarom is die poort tydens en na reën dikwels onbegaanbaar. Toerisme vorm die grootste verkeer op die roete weens die besondere ongerepte natuurskoon. 

 Naam 
duimnael|regs|'n Bergfiets-uitdaagrit in die poort
Verskeie teorieë bestaan oor die oorsprong van die naam vir die poort. Die aanneemlikste is dat dit na eerw. Louis Zerwick van die Berlynse Sendinggenootskap vernoem is. Hy was waarskynlik werksaam by Amaliënstein en Zoar. In die volksmond het Zerwickspoort deur die jare heen Seweweekspoort geword, want die bevolking was reeds met die seweweeksvaring bekend.

 Geskiedenis 
In die 1850's is daar met behulp van gevangene-arbeid begin om die pad langs die rivierloop te bou. Na weinig vordering is die taak in 1860 aan A.G. de Smidt, swaer van Thomas Bain opgedra. Die pad is in November 1862 voltooi en is steeds in gebruik.

 Trivia 
Seweweekspoortpiek (2325 m), 24 km van Ladismith, is die hoogste piek in die Wes-Kaap.

 Sien ook 
 Lys van bergpasse in Suid-Afrika

 Bibliografie 
 Die Burger,  11 Mei 1973
 Erasmus, B.P.J.: Op Pad in Suid-Afrika. Jeppestown: Ball, 2010. 
 Ross, Graham: The romance of Cape mountain passes. Kaapstad: Sunbird, 2011. 
 Standard Encyclopaedia of Southern Africa, deel 9. Kaapstad: Nasou, 1973. 

Kategorie:Bergpasse van Suid-Afrika
Kategorie:Wes-Kaap
Kategorie:Poorte van Suid-Afrika